polyglot-tagger/wikipedia-language-snippets-filtered huggingface dataset:
Sesetengah buku lain pula mempromosikan realiti maya sebagai gantian separa, dan bukan gantian penuh, untuk kesengsaraan hidup realiti (dari segi orang papa di dunia sebenar boleh menjadi putera di dalam VR), ataupun sebagai cara mencipta dunia maya indah di mana seseorang dapat melarikan diri dari atmosfera Bumi yang kini toksik.
Realiti maya pada asalnya membawa erti sistem lengkap sepenuhnya, walaupun ia kemudiannya telah digunakan bagi menggambarkan sistem tanpa sarung tangan berwayar atau sut sentuh, contohnya seperti VRML dan X3D pada World Wide Web dan kadang-kala juga bagi sistem interaksi berasaskan teks seperti MOO atau MUD.
Wilayah Persekutuan Kuala Lumpur meliputi kawasan seluas 40,593.14 hektar dan dibahagikan kepada 8 mukim iaitu Mukim Batu, Mukim Setapak, Mukim Hulu Klang , dan Mukim Kuala Lumpur yang terletak di sebelah utara Wilayah Persekutuan Kuala Lumpur.
Pejabat Pengarah Tanah dan Galian Wilayah Persekutuan yang asalnya dikenali sebagai Pejabat Pengarah Tanah dan Galian Persekutuan Kuala Lumpur mengambil alih tanggungjawab sepenuhnya pentadbiran tanah Wilayah Persekutuan pada tahun 1975 apabila Wilayah Persekutuan Kuala Lumpur ditubuhkan pada 1 Februari 1974.
Roti juga dimakan sebagai makanan ringan, atau sebagai bahan dalam persiapan kulinari yang lain, seperti makanan bergoreng yang disaluti serbuk roti untuk mengelakkan lekitan atau rasa hambar komponen utama agar roti, ataupun bahan isian direka untuk mengisi kaviti atau mengekalkan jus yang mungkin mengalir keluar.
Di antara yang paling di Negeri Perak ini ialah Persatuan Melayu Perak yang kemudiannya diekori dengan satu perjumpaan Alim Ulama secara besar-besaran bertempat di Madrasah Iskandariah Kuala Kangsar pada 10 Ogos, 1974 dengan tujuan untuk menyatukan seluruh tenaga dan kekuatan Alim Ulama dalam negeri ini.
Lebar ukuran Kaabah diasaskan oleh Ibrahim adalah seperti berikut: " Dinding Timur adalah 48 kaki dan 6 inci " Dinding Hatim adalah 33 kaki " Dinding antara Hajar Aswad dan sudut Yamani adalah 30 kaki " Dinding Barat adalah 46.5 kaki Selepas ini berlaku beberapa pembinaan semula sebelum masa Rasulullah .
Walaupun sejarah telah membuktikan bahawa ahli-ahli PKM pada peringkat awalnya adalah anggota 'berjasa' bersama-sama British mengusir Jepun dari Tanah Melayu namun kerakusan, dendam, ideologi komunis yang radikal punca mengapa ahli PKM Tanah Melayu dilabelkan sebagai penganas.
Perlu diingatkan bahawa Al Haram Al Sharif ialah Masjid Al-Aqsa Al Haram Al Sharif manakala Masjid Al Aqsa yang ada di Al Haram Al Sharif ialah masjid yang dibina kemudian dan bukan Masjidil Aqsa yang disebut semasa Peristiwa Israk Mikraj Nabi Muhammad s.a.w. tetapi ialah bangunan yang terdapat di dalam Masjidil Aqsa dan diberi nama yang serupa.
1570 - Raja Fatimah binti al-Marhum Sultan Alauddin Riayat Shah II, bekas permaisuri Sultan Mansur Shah II, Sultan Pahang, dan puteri Sultan Alauddin Riayat Shah II ibni al-Marhum Sultan Mahmud Shah, Sultan Johor, daripada permaisuri puteri kepada Sultan Mahmud ibni al-Marhum Sultan Muhammad Shah, Sultan Pahang.
1570 - Tun Trang puteri Tun Ali, Sri Nara di-Raja Pahang, daripada isteri beliau Tun Fatimah, puteri Bendahara Sri Maharaja dan kemudian permaisuri Sultan Mahmud Shah I. Tun Trang kemudian berkahwin dengan Sultan Muzaffar Shah II ibni al-Marhum Sultan Alauddin Riayat Shah, Sultan Johor.
Baginda juga menjalankan beberapa penaklukan termasuklah terhadap Kelantan dan meluaskan Empayar Melaka, Baginda bertanggungjawab menyelamatkan Melaka daripada tipu helah Portugis terutamanya Lopez de Squiera yang mana baginda serta putera-puteranya telah menyerang dan mengusir angkatan Portugis pada tahun 1509.
Beliau juga adalah sepupu bekas ADUN Kampung Gajah & EXCO Kerajaan Negeri Perak, Dato Ainon Khariyah Dato Mohd Abas, yang juga pernah menjawat jawatanp Ahli Parlimen Malaysia , Setiausaha Parlimen Kementerian Tanah & Koperasi, bekas Ketua Wanita UMNO Perak & EXCO Wanita UMNO Malaysia dan kini merupakan Ketua Wanita UMNO Bahagian Pasir Salak.
Seorang lagi bekas ADUN Kampung Gajah ialah Datuk Dr Wan Norashikin Wan Noordin, yang merupakan Ahli Majlis Tertinggi UMNO Malaysia, Bendahari Puteri UMNO Malaysia, Bekas Ketua Puteri UMNO Negeri Perak & Ketua Puteri UMNO Bahagian Pasir Salak.
Dengan adanya Lebuhraya Seremban-Port Dickson , dan hanya tiga jam setengah dari Singapura melalui Lebuhraya Utara-Selatan, pelancong dari Negeri Sembilan sendiri, warga Lembah Klang bahkan juga dari Singapura lebih mudah datang ke pantai Teluk Kemang dan pantai-pantai sekitarnya.
Pada 17 Februari 2016, Yusof dan anaknya Syamsul dan syarikat mereka, Skop Productions telah menang dalam kes saman yang dikemukan oleh penulis novel Aku Bohsia, Elias Idris yang mendakwa filem Bohsia: Jangan Pilih Jalan Hitam arahan Syamsul diciplak dari novelnya, Aku Bohsia yang diterbitkan pada 1995.
Pada 8 Januari 2000, beliau mengarahkan filem drama romantik, Pasrah yang dibintangi oleh Erra Fazira dan Norman Hakim yang berkisarkan tentang kehidupan seorang gadis yang bernama Farah Diba telah berubah dari seorang gadis biasa menjadi seorang peragawati terkenal setelah dimahkotakan sebagai Ratu Cantik Malaysia.
Waktu makan 2 kali sehari, jam 8 pagi dan jam 3 sore, meskipun demikian para pengunjung bisa memberikan makanan tambahan untuk buaya-buaya yang ada dikolam sebagai suatu atraksi dengan melempar itik-itik yang masih hidup, sehingga secara langsung dapat melihat bagaimana buaya menghargai hadiah tersebut.
Tanjong Malim mula diisytihar sebagai pekan pada 1876 oleh Tuan List iaitu wakil Residen Inggeris di Teluk Kuwaili, Selangor dan Raja Itam bin Raja Onus, Penghulu Sabak Bernam, Pada 1880-an, Tuan List dan Raja Itam mudik ke Tanjong Jambu dan mendapati ramai orang belajar agama di madrasah yang terdiri daripada orang-orang alim.
Dengan persetujuan Sultan Abdullah juga, Gabenor Sir Andrew Clarke berani bertindak menjalan dan menurunkan Sultan Ismail yang berkuasa di Hulu Perak dan bersemayam di Tanjong Belanja, Parit, daripada pangkat sultan tetapi membenarkan Sultan Ismail memakai gelaran "Sultan Muda" dengan memberi pencen 1,000 ringgit tiap-tiap bulan.
Taburan yang paling banyak adalah di sekitar daerah Kuala Pilah, Tampin dan Rembau di Negeri Sembilan dan juga daerah Alor Gajah (Melaka Pindah, Cherana Puteh, Taboh Naning, Melekek, Lubok Kepong, Gadek, Tanjung Rimau Dalam, Pulau Sebang dan Padang Sebang) dan daerah Jasin di negeri Melaka.
Di Melaka, terdapat beberapa kawasan atau tapak megalitik yang mempunyai batu megalith berketinggian lebih 2.0 meter antaranya ialah Megalith Datuk Tua dan Tapak Megalitik Jalan Miad / Makam Datuk Maulana Garang (Jangkaan panjang batu megalith yang telah rebah ini ialah antara 3.2 meter hingga 3.4 meter).
Di Batu Tujuh terdapat sebuah Taman Caravan Kuala Woh yang merupakan antara hutan lipur yang paling indah di Perak, sebelum persimpangan masuk ke Kuala Woh, terdapat sebuah sekolah rendah iaitu Sekolah Kebangsaan Batu Tujuh yang merupakan sekolah orang asli terbesar di Perak.
Pada akhir Zaman Pertengahan, kapas dikenali sebagai gentian diimport di utara Eropah, tanpa sebarang pengetahuan lain selain bahawa ia merupakan berasal daripada tumbuhan; penduduk di kawasan ini, biasa hanya dengan gentian haiwan , hanya boleh membayangkan bahawa kapas semestinya dihasilkan oleh pokok yang berbuah biri-biri.
John Mandeville, menulis pada 1350, menyatakan sebagai fakta kepercayaan yang sekarang ini terbukti mengarut: "Terdapat di India sejenis pokok yang mengkagumkan yang mempunyai biri-biri kenik pada hujung dahannya. Dahannya ini mudah melentur sehinggakan ia bengkok kebawah bagi membenarkan biri-biri ini makan apabila mereka lapar.".
Sesetengah pihak mendakwa bahawa kemungkinannya Mesir purba telah mempunyai kapas semenjak seawal 12,000 SM, dan terdapat bukti tentang kapas di gua Mexico (pakaian kapas dan serpihan gentian ditenun bersama bulu pelepah dan bulu) yang bertarikh semenjak sekitar 7,000 tahun lalu.
Seribu tahun kemudiannya sejarawan agung Yunani Kuno, Herodotus menulis mengenai kapas India: "Terdapat pokok yang tumbuh meliar di sana, buahnya merupakan benang bulu lebih cantik dan elok berbanding bulu biri-biri. Orang-orang India menghasilkan pakaian mereka daripada bulu pokok ini".
Dia mencipta nama dengan kapal terbangnya Fokker E.III, yang menggunakan mekanisma yang membenarkan juruterbang menggunakan mesingan di kapal terbang mereka tanpa memusnahkan kipas mereka , Fokker D.VII, dan Fokker Dr. I tiga sayap yang terkenal kerana pernah digunakan oleh Manfred von Richthofen, lebih dikenali sebagai Baron Merah.
Menerusi Dewan Perniagaan dan Perusahaan Melayu Malaysia Cawangan Kedah , Dato' Seri Syed Razak cuba sedaya upaya untuk membawa peniaga-peniaga Bumiputera ke arah masyarakat perdagangan dan perindustrian sejajar dengan matlamat Wawasan 2020 untuk menjadikan Malaysia sebagai sebuah negara maju.
Kata yang diterjemahkan oleh Brouwerius sebagai "Tuan"—sama dengan bahasa Portugis Senhor, Prancis Seigneur, Inggris Lord, Belanda Heere—melalui Leijdecker berubah menjadi "Tuhan" dan kemudian, penerjemah Alkitab bahasa Melayu melanjutkan penemuan Leijdecker tersebut.
Selain itu, khusus untuk menerjemahkan Tetragrammaton YHWH, penerjemah TB dalam edisi cetak menggunakan huruf kapital , mengikuti tradisi terjemahan yang sudah ada, misalnya dalam Kejadian 2:4, "Demikianlah riwayat langit dan bumi pada waktu diciptakan. Ketika Allah menjadikan bumi dan langit, --".
Selain itu dalam teks terkadang juga digunakan kata "tuhan" dengan huruf kecil , terutama ketika memperbandingkan antara Tuhan Allah yang esa dengan tuhan yang lain, misalnya dalam : "Sebab TUHAN, Allahmulah Allah segala allah dan Tuhan segala tuhan, Allah yang besar, kuat dan dahsyat, yang tidak memandang bulu ataupun menerima suap; " , dan
Pertubuhan Belia peringkat negeri terdiri daripada beberapa kategori iaitu Persatuan Pelajar seperti Persatuan GPMS dan Pembimbing , persatuan berasaskan Agama seperti ABIM, YMCA, YWCA dan YBAM, Persatuan berpakaian seragam seperti Pandu Puteri, St Johns Ambulan, Pengakap, Briged Putera dan Puteri Islam.
Keakraban hubungan MBNPP dengan Kerajaan Negeri dalam pembangunan modal insan, kesukarelawanan dan patriotisme, maka Kerajaan Negeri Pulau Pinang di bawah kepimpinan YAB Tan Sri Dr Koh Tsu Koon telah meluluskan peruntukan RM1 juta untuk pembinaan sebuah bangunan MBNPP yang tetap.
Pengangkutan awam utama sekitar tahun 60an hingga 2005 adalah bas yang mana sebuah syarikat Red Omnibus telah beroperasi menghubungkan pekan Tanjung Piandang melalui Sungai Bakau/Kedai Empat Titi Serong ,menghubungkan pekan Kuala Kurau melalui pekan Batu Lima,menghubungkan pekan Bagan Serai dan Taiping melalui Jalan Persekutuan.
Dengan itu kapal terbang ini merupakan sasaran mudah bagi kapal terbang musuh yang lebih pantas dan lincah pada permulaan Perang Dunia I. Dengan itu selepas 6 bulan perperangan, Taube dihentikan daripada perkhidmatan baris hadapan dan sebaliknya digunakan bagi melath juru terbang baru.
Sebagai kapal terbang tentera Jerman pertama, ia digunakan bagi kesemua penggunaan umum ketenteraan, termasuk pesawat pejuang, pengebom, pesawat peninjau dan pesawat latihan semenjak penerbangan pertamanya pada tahun 1910 sehingga pemulaan Perang Dunia I. Akibat kemajuan pesat dlam penerbangan semasa perang, reka bentuk ini lapuk pada 1914.
Setelah menyepi seketika daripada perhatian media, Ayu kembali semula pada tahun 1999 dengan album keenam berjudul Bolehlah Boleh yang kali ini memperkenalkan lagu dangdut dengan elemen bhangra menerusi hits "Bolehlah Boleh" serta lagu dangdut bertemakan Bali berjudul "Goyang Bali".
Hasil kesungguhan daripada didikan beliau dan para tenaga pengajar AF yang lain seperti Dato' Shake , Cikgu Shahrol , Cikgu Linda Jasmine , Cikgu Ellie Suriati , Dato' Aliff Syukri , Edry Abdul Halim dan Coach Cem , AF2016 telah melahirkan bintang-bintang baharu di dalam industri hiburan tanah air seperti Amir Masdi, Ara Johari, Reshma Martin dan Isa Khan.
Ketika itu selain Ayu, Amelina dan Ramlah Ram juga antara penyanyi dangdut wanita yang cukup laris dan mereka berjaya meletakkan nama sebaris dengan penyanyi-penyanyi wanita berpengaruh di era 90an dari pelbagai genre lain seperti Ella, Sheila Majid, Aishah, Ziana Zain, Shima, Noraniza Idris, Ning Baizura, Amy Mastura dan Fauziah Latiff.
Ayu mengatakan dia yang juga warganegara Malaysia juga seringkali menerima bantahan untuk mengadakan pertunjukan pentas oleh orang awam termasuk satu persembahannya bersama penyanyi rock Ella untuk Piala Sultan Selangor pada 6 Julai 2008 yang dibatalkan pada saat-saat akhir gara-gara menerima bantahan umum.
Pada tahun 2014, dua penyanyi hip hop muda, W.a.r.i.s dan Juzzthin tampil dengan produk terbaharu, menyanyikan semula lagu dangdut kegilaan ramai suatu ketika dahulu, 100% Cintaku yang pernah dipopularkan oleh Mas Idayu dengan judul "Cintaku 100%".
Selepas 10 minggu bertanding secara mingguan, pada 12 Julai 2009 Ayu dan anak didiknya,seorang peniaga pasar malam, Black Hanifah berjaya menjuarai program Mentor musim ke-3 dengan membawa pulang hadiah kemenangan berupa wang tunai RM100,000 serta sebuah kereta Kia Spectra 5 manakala mentornya, Mas Idayu pula memenangi RM100,000.
Siaran stesen televisyen Indosiar di Indonesia bersama penyanyi dangdut dan irama melayu terkenal lain iaitu Inul Daratista, Iis Dahlia, Iyeth Bustami, Saipul Jamil, Soimah, Elvy Sukaesih, Ivan Gunawan, Amelina, Siti Nurhaliza, Benigno Aquino, Cici Paramida dan Rita Sugiarto .
Sekolah Kebangsaan Haji Mahmud Chemor pada masa lalu dikenali dengan nama Sekolah Kebangsaan Chemor, manakala Sekolah Aminuddin Baki Chemor, adalah sekolah menengah tunggal di Chemor pada ketika itu mengambil sempena nama tokoh pendidikan negara Allahyarham Dato' Seri Aminuddin Baki yang berasal dari Chemor.
Sehingga tahun 1984 sekolah ini tidak mempunyai aliran sains, pelajar-pelajar yang cemerlang didalam peperiksaan Sijil Rendah Pelajaran terpaksa berhijrah ke sekolah lain seperti Sekolah Menengah Raja Chulan Ipoh dan sekolah-sekolah lain di Ipoh dan sebaliknya juga banyak sekolah-sekolah kebangasaan Cina dan India berada di sekitar kawasan Chemor.
Walaubagaimanapun, keahlian PBRS digugurkan dari GRS selepas melakukan tindakan pelanggaran calon Pilihan raya umum Malaysia 2022 di bahagian Parlimen Ranau dengan menggunakan logo PBRS-BN yang mengakibatkan pembatalan perjanjian diantara gabungan Barisan Nasional dan Gabungan Rakyat Sabah.
Sebelum penubuhan PBRS, beberapa orang bekas ketua Parti Bersatu Sabah seperti Tan Sri Datuk Seri Panglima Joseph Kurup, Datuk Clarence Dicsenol Bongkos Malakun, Datuk James Andrew Vitales, Senator Datuk Limun Laikim dan Encik Cyril Pauting Yansalang, JP .
Perkampungan yang lebih dikenali sebagai perkampungan Melayu dipinggir bandar pada suatu ketika dahulu, wujud hasil usaha Menteri Besar Perak keempat iaitu YAB Dato' Seri Ahmad Bin Said (Yang mana nama beliau telah diabadikan dalam salah sebuah Kampung iaitu Kampung Dato’ Ahmad Said).
Kini Kampung Ayer Tawar yang jauhnya 4 Kilometer dari Pekan Ayer Tawar masih kekal sebagai Perkampungan orang-orang Mandailing dan orang-orang Panai yang terbaris dari Batu 16 hingga Batu 20 menghala Jalan ke Bruas merupakan warisan sejarah Ayer Tawar yang tidak ternilai.
Menurut injil-injil, Pilatus sendiri berasa Yesus tidak bersalah atas apa-apa jenayah terhadap orang-orang Rom dan oleh sebab terdapat adat pada perayaan Paskah untuk gabenor Rom membebaskan seorang banduan , Pilatus menawarkan orang ramai pilihan antara Yesus dari Nazareth dan seorang pemberontak bernama Barabbas.
Selepas Yesus dibaptiskan dan keluar dari air sungai, Markus mengisahkan bahawa Yesus "melihat langit terbuka lantas Roh Allah turun bak merpati. Kemudian, suatu suara dari syurga berkata: "Kamu ialah AnakKu yang Aku kasihi, kepadamu Aku berkenan.
Terdapat juga cendekiawan-cendekiawan yang menganggap Yesus seorang ketua mazhab hari kiamat yang mungkin berkait dengan Yohanes Pembaptis, dan kemudiannya menjadi agama Kristian awal selepas Tugasan Agung untuk menyebarkan ajaran-ajarannya kepada orang-orang bukan Yahudi.
Kebanyakan cendekiawan dalam bidang-bidang kajian alkitab dan sejarah bersetuju bahawa Yesus wujud dalam sejarah dan adalah guru Yahudi dari Galilea yang dianggap sebagai penyembuh, dibaptiskan oleh Yohanes Pembaptis , dan mati disalib atas perintah Gabenor Rom, Pontius Pilatus disebabkan tuduhan hasutan terhadap Empayar Rom.
Ahli-ahli sejarah memperdebatkan tentang maksud gelaran ini pada masa hidup Jesus; sesetengah ahli sejarah mencadangkan bahawa gelaran-gelaran yang digunakan untuk Jesus dalam Perjanjian Baru mempunyai maksud-maksud yang amat berbeza pada abad pertama dengan maksud-maksudnya pada hari ini: lihat Nama-nama dan gelaran-gelaran Yesus.
Manakala Megat Seri Rama mengambil tugas berat untuk menderhaka dan ketika tepat waktunya sultan dijulang juak-juaknya ke masjid untuk sembahyang Jumaat, Megat Seri Rama pun membunuh Sultan yang dianggap gila itu lantas tragedi itu dikenali sebagai 'Sultan Mahmud Mangkat Dijulang'.
Dan sebagai hasil daripada usaha ini, maka di Padang Rengas sendiri pada penghujung tahun tiga puluhan terdapat lebih kurang 30 buah kedai yang semuanya kepunyaan orang Melayu, terdiri daripada kedai kopi, kedai dobi, kedai getah, kedai runcit, kedai gunting rambut, dan lain-lainnya.
Baba dan Nyonya atau Peranakan Cina adalah segolongan keturunan kaum Cina yang unik kedudukannya di kalangan kaum Cina di dalam kumpulan etnik yang dinamakan Peranakan yang terdapat di Semenanjung Tanah Melayu, tertumpu di Negeri-negeri Selat, khususnya di negeri Melaka, Pulau Pinang di Malaysia dan Republik Singapura.
Malahan masyarakat Baba masih mengamalkan sebahagian resam budaya Cina yang sudah tidak dihiraukan lagi oleh masyarakat Cina Malaysia yang lain, seperti adat istiadat perkahwinan Cina tradisional yang memperlihat kedua-dua pengantin memakai pakaian-pakaian yang indah dan berwarna warni warisan budaya Cina tradisional.
Atas dasar ingin melihat lebih ramai muda-mudi memperolehi pendidikan yang sempurna, beliau telah menggunakan wang ganjaran Tokoh Ma’al Hijrah untuk membolehkan anaknya menubuhkan sebuah Kolej Pengajian Islam yang dinamakan Kolej Idris Al-Marbawi Al-Islami di Ipoh, Perak.
Pada masa kekhalifahan ke-3, Sayyidina Uthman bin Affan r.a, berlaku fitnah yang cukup serius di tubuh Islam pada saat itu, yang mengakibatkan terbunuhnya khalifah Uthman r.a. Pembunuhnya ialah suatu rombongan delegasi yang diasaskan oleh Abdullah bin Saba' dari Mesir yang hendak memberontak kepada Khalifah dan hendak membunuhnya.
Versi pertama yang juga menjadi versi rasmi yang diketahui ramai adalah nama Sik diperolehi daripada perkataan "Syeikh" iaitu gelaran yang diberikan kepada sekumpulan pendakwah Islam dari Arab yang menyusuri Sungai Chepir dan singgah di Kg Lubok Tok Keramat untuk menjalankan kegiatan dakwah dalam kalangan masyarakat Melayu Sik sekitar abad ke-17.
Berbalik kepada kaitan antara Raja Bersiong dan asal usul nama Sik, dikatakan bahawa ketika melarikan diri daripada hambatan angkatan pemberontak yang diketuai oleh Menteri Berempat, siong yang tumbuh di mulut Raja Bersiong mulai sakit sehingga berbunyi gemersik (bunyi ngilu adalah perasaan seriau yang dirasai apabila kita menggigit sudu besi).
Bagi memberi kuasa yang lebih kepada Gabenor Negeri - Negeri Selat yang mentadbir Koloni Negeri - Negeri Selat, sebuah badan telah ditubuhkan bagi membantu Gabenor iaitu Majlis Eksekutif Negeri - Negeri Selat yang mengandungi keseluruhan ahli - ahli majlis rasmi , dan sebuah Badan Perundangan yang mengandungi ahli - ahli rasmi dan ahli - ahli yang dipilih.
Beliau memulakan kerjaya sebagai Pegawai Kerajaan di Pejabat Perbendaharaan Negeri, Alor Setar dari tahun 1947 hingga tahun 1955 dan pada masa yang sama membabitkan diri dalam kegiatan SABERKAS dan Kesatuan Melayu Negeri Kedah yang berpusat di Alor Setar.
Ketetapan yang demikian itu ialah ugama yang betul lurus, maka janganlah kamu menganiaya diri kamu dalam bulan-bulan yang dihormati itu ; dan perangilah kaum kafir musyrik seluruhnya sebagaimana mereka memerangi kamu seluruhnya; dan ketahuilah sesungguhnya Allah beserta orang-orang yang bertakwa.
Pada musim panas berikut pada tahun 1942, apabila Jerman melancarkan serangan Blitzkrieg yang lain, dibahagian selatan Russia terhadap Stalingrad dan Caucasus, pihak Soviet sekali lagi kehilangan sejumlah besar jajahan, hanya untuk menyerang balas sekali lagi apabila mereka berhenti dihadapan bandar.
Ini disebabkan oleh wujudnya perbalahan antara pucuk pimpinan dalam Parti Kebangsaan Sarawak yang melibatkan pihak pembangkang sehingga mengakibatkan ramai ahli SNAP bertindak keluar parti, dan bersepakat menubuhkan Parti Demokratik Progresif yang diterajui oleh presiden parti ketika itu, Tan Sri Datuk William Mawan Ikom.
Untuk sekian lama penduduk sekitar tidaklah memberikan perhatian sangat pada busut berbentuk khubah itu sehinggalah seorang orang kampung di situ yang dianggap wara’ mendapat mimpi dalam tidurnya bahawa dia didatangi oleh satu lembaga dan lembaga kerkenaan mengsyorkan dibina sebuah masjid di tempat itu.
Oleh kerana batu bata belum ada lagi pada zaman itu, maka bak kata pepatah; bulat air kerana pembetung, bulat kata kerana muafakat, berat sama dipikul, ringan sama dijinjing, dengan berbekalkan taqwa serta semangat gotong-royong, kemasyarakatan dan setiakawan yang tebal dan jitu, akhirnya terbinalah sebuah masjid dari tanah liat sepenuhnya.
Bintulu mempunyai lebih daripada 40 gelanggang badminton, 32 gelanggang tenis, 8 buah gelanggang skuash, 16 buah gelanggang bola keranjang, 25 buah gelanggang sepak takraw, 14 buah padang bola sepak, 4 buah gelanggang bola tampar dan 3 buah padang hoki.
Setelah Kerajaan Malaysia mengisytiharkan terumbu-terumbu Pulau Layang-Layang itu terletak dalam perairan zon ekonomi eksklusif Malaysia pada 20 September 1979, Kabinet Malaysia telah mengarahkan agar kajian dilakukan untuk mendirikan tugu dan penempatan di beberapa buah terumbu batu karang yang dalam wilayah negara.
Terumbu Layang-Layang terletak kira-kira 162 batu nautika atau sejam penerbangan dari Kota Kinabalu merupakan sebahagian daripada gugusan Kepulauan Spratly di Laut China Selatan, dengan empat lagi terumbu dikawal oleh TLDM iaitu Terumbu Ubi, Terumbu Mantanani, Terumbu Siput dan Terumbu Peninjau.
Menurut Pegawai Pemerintah Terumbu Layang-Layang Leftenan Mohd Khairulislah Ahmad , sejak Avillion Layang-Layang Resort dibuka sehinggalah tahun 2006, statistik kehadiran pelancong yang datang melawat pulau tersebut seramai 1,457 orang, kebanyakannya dari Jepun, Perancis, Korea Selatan dan China.
Pulau Layang-Layang atau Terumbu Layang-Layang : ٢ , (Inggeris: Swallow Reef, Cina: , Danwan Jiao, Filipino: Celerio, Vietnam: Đá Hoa Lau) adalah sebuah pulau yang merupakan sebahagian daripada gugusan Kepulauan Spratly.
Asam pedas ialah sejenis lauk berasaskan ikan berperisa masam dan pedas dipercayai dari masakan orang Minangkabau di barat pulau Sumatera; ia turut meluas dalam kalangan orang Melayu di Semenanjung Tanah Melayu , pulau Sumatera sampai sejauh Kalimantan Barat di Borneo.
Terdapat banyak juga institusi pendidikan yang berada dikawasan Masjid Tanah seperti UiTM Melaka di Lendu, Kolej Matrikulasi Melaka di Londang, IKBN di Ramuan China, Kolej Kemahiran Tinggi Mara di Air Molek, Akademi Laut Malaysia di Kuala Linggi, Kolej Komuniti di Paya Rumput dan MRSM Alor Gajah di Ayer Paabas.
Disebabkan lokasinya yang berada didalam daerah Alor Gajah dan berdekatan dengan sempadan Negeri Sembilan, sebilangan besar dari penduduk Masjid Tanah dan kampung-kampung sekelilingnya bertutur dalam loghat Negeri Sembilan atau loghat Minang, atau lebih dikenali oleh orang Masjid Tanah dengan loghat 'Hulu' atau 'Cakap Hulu'.
Masjid Tanah boleh dihubungi dari Bandaraya Melaka melalui Jalan Masjid Tanah - Sungai Udang , dari Port Dickson melalui Jalan Masjid Tanah - Kuala Sungai Baru - Kuala Linggi dan dari Alor Gajah melalui Jalan Alor Gajah - Masjid Tanah .
Sejarah St. John Ambulans di Malaysia bermula pada tahun 1908 dengan pembentukan Persatuan St. John Ambulans oleh sekumpulan pegawai perubatan di Perkhidmatan Perubatan Kolonial; Kapten Dr. John Sutton Webster, Dr. Richard Desmond Fitzgerald dan Encik Arthur Mitchell Goodman adalah antara perintis aktiviti St. John Ambulance di British Malaya itu.